《舟行赣江半月度彭蠡望见匡庐作》
清代·严可均

浟浟湖汉水，我行多滞淫。忽见庐山面，遐思洞壑深。

断虹收宿雨，飞瀑界秋林。击节自高咏，匡君知此心。

作者简介：（1762—1843）浙江乌程人，字景文，号铁桥。嘉庆五年举人，官建德县教谕。不久引疾归，专心著述。于校勘辑佚，用力最勤。辑有《全上古三代秦汉三国六朝文》及诸经佚注与子书多种。有《铁桥漫稿》、《四录堂类集》、《说文声类》等。